Не сакрэт, што наркотыкі і алкаголь — вялікая бяда, але інтэрнэт-залежнасць, мабыць, яшчэ большае няшчасце. Калі маладыя людзі не могуць і тыдня пратрымацца, каб не зайсці на сваю старонку ў “Фэйсбуку”, значыць яны поўнасцю сталі рабамі сацыяльных сетак. Не так даўно жыхарку Баранавічаў пазбавілі бацькоўскіх правоў па прычыне залежнасці ад інтэрнэт-павуціны. Гульні і сацыяльныя сеткі яе настолькі паглынулі, што да родных дзяцей не стала ніякай справы. А цяпер позна: дзеці ў інтэрнаце, а з ёй яшчэ доўга прыйдзецца працаваць спецыялістам, каб вярнуць да нармальнага жыцця і разумення таго, што яна… маці ў першую чаргу.